CELEX: 62010TN0589
Language: sk
Date: 2010-12-29 00:00:00
Title: Vec T-589/10: Žaloba podaná 29. decembra 2010 — Just Music Fernsehbetrieb/ÚHVT — France Télécom (Jukebox)

5.3.2011   
            
            
               SK
            
            
               Úradný vestník Európskej únie
            
            
               C 72/20
            
         Žaloba podaná 29. decembra 2010 — Just Music Fernsehbetrieb/ÚHVT — France Télécom (Jukebox)
   (Vec T-589/10)
   2011/C 72/34
   Jazyk žaloby: angličtina
   
      Účastníci konania
   
   
      Žalobca: Just Music Fernsehbetrieb GmbH (Landshut, Nemecko) (v zastúpení: T. Kaus, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: France Télécom SA (Paríž, Francúzsko)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 14. októbra 2010 vo veci R 1408/2009-1,
            
         
               —
            
            
               nariadiť žalovanému zmeniť rozhodnutie o námietke z 30. septembra 2010 vo veci B 1304494 a v plnom rozsahu vyhovieť prihláške č. 6163778,
            
         
               —
            
            
               zaviazať ÚHVT na náhradu trov konania,
            
         
               —
            
            
               zaviazať ďalšieho účastníka konania pred odvolacím senátom na náhradu trov konania žalobcu pred odvolacím senátom a námietkovým oddelením,
            
         
               —
            
            
               subsidiárne prerušiť konanie do vydania konečného rozhodnutia o návrhu na výmaz podanom žalobcom na ÚHVT 21. decembra 2010 proti skoršej ochrannej známke č. 3693108.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: Just Music Fernsehbetrieb.
   
      Prihlasovaná ochranná známka Spoločenstva: obrazová ochranná známka „Jukebox“ pre služby zaradené do triedy 38 a 41 — prihláška ochrannej známky Spoločenstva č. 6163778.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: obrazová ochranná známka „JUKE BOX“ zapísaná pod č. 3693108 pre tovary a služby zaradené do tried 9, 16, 35, 38, 41 a 42.
   
      Rozhodnutie námietkového oddelenia: vyhovelo námietke.
   
      Rozhodnutie odvolacieho senátu: zamietol odvolanie.
   
      Dôvody žaloby: žalobca sa domnieva, že napadnuté rozhodnutie porušuje: i) článok 15 a článok 42 ods. 2 nariadenia Rady (ES) č. 207/2009, lebo nebol predložený žiaden dôkaz o riadnom používaní ochrannej známky uvedenej na podporu námietky, teda ochrannej známky Spoločenstva č. 3693108 „JUKE BOX“; ii) článok 8 ods. 1 písm. b), článok 9 a článok 65 ods. 2 nariadenia Rady (ES) č. 207/2009, lebo odvolací senát sa dopustil chyby vo svojom posúdení podobnosti napadnutej ochrannej známky, a iii) článok 78 nariadenie Rady (ES) č. 207/2009, lebo odvolací senát nevykonal svoju vyšetrovaciu právomoc a úplne nevykonal svoje právomoci.